Uuden Oumanin ilme ja viesti
Syyskuussa 2014 julkistettiin uusi Ouman, kiinteistöjen automaatioon ja energiatehokkuuteen erikoistunut suomalainen konserni. Oumanin vanhan ydintoiminnan rinnalle yritykseen fuusioitiin tuolloin taloyhtiöiden energiatehokkuuspalveluja tarjonnut Ekonor ja OEM-valmistuspalveluihin keskittynyt Enerpoint.
Kun kolme vahvaa toimijaa vasta miettivät yhteistä tulevaisuutta, myös Ouman-brändi joutui tiukkaan syyniin ja apuun kutsuttiin Työmaa. Yhteistyössä Työmaan kanssa oumanilaiset hahmottelivat uuden kokonaisuuden tulevaisuuden suuntaviivoja ja asettelivat uudistuvaan brändiin palikoita paikoilleen.
Yhteisten istuntojen ja konsultaation myötä syntyi paitsi yrityshierarkia myös uuden Oumanin tunnuslause: Saving energy, creating comfort.
Uusi, entistä vahvempi Ouman jatkaa menestyksellisellä tiellään Työmaan uusimassa asussa. Yrityksen käyttämät värit, kuvat ja graafinen ilme jalostuvat päivittäin maailmalle Työmaan ohjeistamana Oumanin omien tekijöiden käsistä.